  Туспуктэм: Константин Вознесенских Майя Бывальцева Владимир Путин Ижысь школаын быремъёслэн ӵыжы-выжыоссылы мур куректэмзэ вераз. Со сярысь Росси азьмуртлэн пресс-секретарез Дмитрий Песков ивортӥз. « Азьмурт мур куректэмзэ вера ваньмызлы, кин со шимес учырын матысь адямиоссэ, нылпиоссэ ыштӥз, но кшкемыт терракт сэрен сӧсырмыны шедемъёслы бурмыны сӥзе » Дмитрий Песков, Россиысь азьмуртлэн пресс-секретарез Солэн кылъёсызъя, азьмурт телефон пыр Удмуртилэн тӧроеныз Александр Бречаловен, Россиысь вице-премьерен Татьяна Голиковаен, тазалыкез утёнъя министрен Михаил Мурашкоен но калыкз дышетонъя министрен Сергей Кравцовен вераськиз. Вань кулэ косонъёс сётэмын, Ижкаре МЧС-лэн самолётъёсыз эмчиослы, психологъёсты, нейрохиругъёсты, мукет ӧнерчиосты ваёз. Вань кулэ мерлыко ужпумъёсты сэрттозы-пертчозы. Тегъёс: Удмуртия Ижкар Шимучыръёс  